নির্দেশনা না মেনে আপ এবং ডাউনস্ট্রিম ব্যান্ডওয়াইড সমান রাখায় বন্ধ করে দেওয়া হবে দেশের দুই শতাধিক আইএসপি। ফুল আপস্ট্রিম ব্যান্ডওয়াইড সুবিধা সম্পন্ন সকল ইন্টারনেট সার্ভিস প্রভাইডারের কার্যক্রম বন্ধের নির্দেশ দিয়েছে টেলিযোগাযোগ নিয়ন্ত্রক সংস্থা বিটিআরসি। অবৈধ ভিওআইপি ব্যবসায় বন্ধে গত বছরেই দেশের সকল আইএসপিকে তাদের গ্রাহক সংযোগে ডাউনস্ট্রিম (ডাউনলোড) ব্যান্ডওয়াইডের চার ভাগের এক ভাগ আপস্ট্রিম (আপলোড) ব্যান্ডওয়াইড করার নির্দেশ দেয় বিটিআরসি। বিটিআরসির এই নির্দেশনা না মানায় দেশের প্রায় ২০৪টি ইন্টারনেট সেবাদাতা প্রতিষ্ঠানের (আইএসপি) সংযোগ বন্ধ করার সিদ্ধান্ত নিয়েছে বিটিআরসি। আগামী ২৫ অগাস্টের মধ্যে এসব আইএসপি প্রতিষ্ঠানের সংযোগ বিচ্ছিন্ন করতে সব ইন্টারনেট গেটওয়ে (আইআইজি), বিটিসিএল ও আইএসপি প্রতিষ্ঠানকে নির্দেশনা দিয়ে গত মঙ্গলবার চিঠি দিয়েছে বিটিআরসি।